钦定古今图书集成/历象汇编/庶征典/第082卷 > 王充论衡 > 《谢赐甘露启》梁·沈约
## 钦定古今图书集成/历象汇编/庶征典/第082卷 > 王充论衡 > 《谢赐甘露启》梁·沈约

约言：左右：徐俨宣敕，垂赐法音寺松叶上甘露。臣往
年经见，不过霑条而己，时或凝结，才若轻雾，未有玉
聚珠联，光粲若是。实由积仁上通，冥德下降，故能委
华霄极，雰被后雕。慈旨曲洽，颁此祥赉，不任欣荷。谨
以启事谢以闻。